Gözlərin kim aşiqə məxmur şəklin göstərir
Gözlərin kim aşiqə məxmur şəklin göstərir,
Əhli-fəqrə mərdümi, məğrur şəklin göstərir.

Bəs ki, çəkdim qamətin yadilə ahi-atəşin,
Xatirim nari-şəcərdən Tur şəklin göstərir.

Nəşeyi-meyxarə bais nolduğun bildim künun,
Bir pərivaş can əra məstur şəklin göstərir.

Kuyi-canandan cüda aşiqlər əhvalın desəm,
Dəşt ara bikəs qalan rəncur şəklin göstərir.

Qamət üzrə taqi-geysudən asılmış, həqqi var,
Dil ənəlhəqq söyləsə Mənsur şəklin göstərir.

Asimanda gövkəbi-səd olsa Əsəd yerdədir,
Bu səbəbdən yer savadi nur şəklin göstərir.

Töhfeyi babi-Süleyman söyləsəm, Qüdsi, nolur,
Bu qəzəl rani-mələxlə mur şəklin göstərir.

Qəzəllər